《冯公岭》
唐代·刘琏

鸡鸣出北郭，戒徒饬装仗。早发神颇疲，亭午心始畅。

行行陟危巅，路出林木上。兹岭号冯公，何年得名状。

想当开凿初，斯人通塞障。根从西北来，气是东南壮。

万里生长风，烟云中浩荡。登高望我乡，心情增怆怅。

役役征途间，默默几得丧。何当息尘鞅，终年遂疏放。

作者简介：刘琏（1348—1379）字孟藻，浙江青田(今属文成)人，刘基之长子。生于元惠宗至正八年，卒于明太祖洪武十二年，年三十二岁。有文行。洪武十年，（1377）为考功监丞，兼试监察御史。出为江西布政司右参政，为胡惟庸党所胁，堕井死。琏工诗，词旨高雅。而运思深挚。著有自怡集一卷，《四库总目》行于世。